EkBass/fiwiki-20250220-pages-articles huggingface dataset:
Patrik Lahti

Patrik Lahti (s. 13. marraskuuta 1996 Kirkkonummi) on suomalainen pesäpallon syöttötuomari. Hän tuomitsee pääsääntöisesti Superpesiksen otteluita. Lahden tuomariparina toimii Miko Kotiniemi. Lahti on pelannut pesäpalloa Suomensarjassa Hyvinkään Tahkossa sekä kasvattajaseurassaan Espoon Pesiksessä. Pelaajauransa hän lopetti kauden 2017 päätteeksi. == Lähteet == Luokka:Pesäpallotuomarit Luokka:Vuonna 1996 syntyneet Luokka:Elävät henkilöt
Sandeidin kirkko

Sandeidin kirkko () on Vindafjordin kunnassa Rogalandin läänissä Norjassa sijaitseva puinen pitkäkirkko vuodelta 1904. ==Lähteet== ==Aiheesta muualla== Luokka:Norjan puukirkot Luokka:Vindafjord
Jan Karjalainen

Jan Karjalainen (s. 19. huhtikuuta 1997 Helsinki) on suomalainen pesäpallon pelituomari. Hän tuomitsee pääsääntöisesti Superpesiksen otteluita. Karjalaisen tuomariparina toimii Jan Brandt. Karjalainen asuu Jyväskylässä ja on siviiliammatiltaan liikunnanopettaja. == Lähteet == Luokka:Pesäpallotuomarit Luokka:Vuonna 1997 syntyneet Luokka:Elävät henkilöt
Angela Rayner

Angela Rayner (s. 28. maaliskuuta 1980) on brittiläinen poliitikko, joka on toiminut Yhdistyneen kuningaskunnan varapääministerinä ja asunto-, yhteisö- ja paikallishallintoministerinä heinäkuusta 2024 lähtien. Hän kuuluu työväenpuolueeseen ja on toiminut sen varajohtajana huhtikuusta 2020 alkaen. Rayner on edustanut Ashton-under-Lynen vaalipiiriä Yhdistyneen kuningaskunnan alahuoneessa vuodesta 2015 lähtien. == Lähteet == Luokka:Yhdistyneen kuningaskunnan ministerit Luokka:Yhdistyneen kuningaskunnan alahuoneen jäsenet Luokka:Vuonna 1980 syntyneet Luokka:Elävät henkilöt
Pykälistö

Pykälistö on Jyväskylän Seppälänkankaalla sijaitseva entinen VR:n ratavartijan vahtitupa. Nykyään alueella sijaitsee Kari ja Samuli Alosen ylläpitämä Jyväskylän Nyky- ja Valotaiteen kulttuurikeidas. == Alueen historia == Alue on osa vuonna 1898 valmistunutta Suolahti-Jyväskylä -rautatietä. Vahtitupa, ulkorakennus ja kellari ovat Rautatiehallinnon pääarkkitehdin Bruno Granholmin suunnittelemia. Alkuperäiset rakennukset olivat jo pahasti rapistuneet Samuli Alonen ostaessa Pykälistön vuonna 1999. Alueelle on rakennettu alkuperäistä tyyliä jäljitteleviä uudisrakennuksia, kuten Sepän työtilat ja taidehalli. Alueen vieritse kulkevalle käytöstä poistetulle junaradalle on tuotu neljä vanhaa junavaunua, jotka toimivat näyttely- ja kokoustiloina. == Lähteet == Luokka:Jyväskylän rakennukset ja rakennelmat Luokka:Seppälänkangas
Søren Abildgaard

Søren Abildgaard (18. helmikuuta 1718 Flekkefjord – 2. heinäkuuta 1791 Kööpenhamina) oli norjalais-tanskalainen piirtäjä ja geologi. Hän työskenteli historioitsija Jacob Langebekin kanssa tehden kuvituksia erilaisista muinaisjäännöksistä sekä maalasi pienoismuotokuvia. Tieteilijänä Abildgaard kannatti merkantilismia ja ehdotti, että kotimaisia raaka-aineita, kuten turvetta, grafiittia, merkeliä ja savea, voisi käyttää posliinin valmistuksessa. Abildgaardin poikia olivat taidemaalari Nicolai Abraham Abildgaard ja eläinlääkäri Peter Christian Abildgaard. ==Kuvia== Runy.jpg|Riimuja Manderup Parsberg by Søren Abildgaard.jpg|Manderup Parsbergin hautakivi ==Teoksia== * Beskrivelse over Stevns Klint og dens naturlige Mærkværdigheder (1759) ==Lähteet== ==Aiheesta muualla== Luokka:Norjalaiset kuvittajat Luokka:Tanskalaiset kuvittajat Luokka:Tanskalaiset geologit Luokka:Vuonna 1718 syntyneet Luokka:Vuonna 1791 kuolleet
Nick Bougas

Nick Bougas on yhdysvaltalainen pilapiirtäjä sekä elokuvaohjaaja ja -tuottaja.Joseph Bernstein, The Surprisingly Mainstream History Of The Internet's Favorite Anti-Semitic Image BuzzFeed News 5.2.2015, viitattu 12.7.2024 Monia hänen elokuvistaan on pidetty kulttielokuvina.Day of the trope: White nationalist memes thrive on Reddit's r/The_Donald Southern Poverty Law Center 19.4.2018, viitattu 12.7.2024 Hän on tehnyt muun muassa antisemitistisiä kuvia taiteilijanimellä A. Wyatt Mann.The Happy Merchant Anti-Defamation League, viitattu 12.7.2024 Michael Malice, The New Right: A Journey to the Fringe of American Politics Google Books, viitattu 12.7.2024 Bougas ohjasi Saatanan kirkon perustajan Anton LaVeyn juontaman mondo- dokumentin Death Scenes (1989).Death Scenes (1989) The New York Times, viitattu 12.7.2024 Vuonna 1993 hän ohjasi LaVeyta käsittelevän dokumentin Speak of the Devil: The Canon of Anton LaVey.Blanche Barton, The Secret Life of a Satanist: The Authorized Biography of Anton Szandor LaVey Google Books, viitattu 12.7.2024 Vuodelta 1994 on Bougasin ohjaama dokumentti The Goddess Bunny, jonka aiheena on dragesiintyjä, viihdetaiteilija Goddess Bunny.Mariana Lebrija Clavel, ¿Quién fue el rostro de "Obedece a la morsa"? La inspiradora historia de Goddess Bunny El Universal 2.8.2022, viitattu 12.7.2024 Bougas teki provokatiivisia kuvia poliittisen korrektiuden vastaiseen Answer Me! -lehteen, jota toimittivat Jim ja Debbie Goad vuosina 1991–1994. Näihin kuviin kuului muun muassa Andrea Dworkinia halventanut kuva, jossa toistettiin laajalti levitetty stereotypia, jonka mukaan osalla silloisista feministeistä esiintyneet seksuaalikielteisiksi koetut näkemykset johtuisivat heidän epämiellyttäväksi leimatusta ulkonäöstään. BuzzFeedin mukaan Bougas oli yksi ensimmäisistä murhaajiin liittyvän esineistön ("murderabilia") keräilijöistä. Bougas teki jo 1980–1990-luvuilla rasistisia ja antisemitistisiä piirroksia, joista monet julkaistiin ensimmäisen kerran valkoisen ylivallan kannattaja Tom Metzgerin lehdissä. Hän on tullut 2000-luvulla tunnetuksi varsinkin Happy Merchant -piirroksestaan.Aliya Schneider, City Island hate mail cartoon has origins in notorious ‘WAR’ white supremacist group Bronx Times 17.11.2022, viitattu 12.7.2024 Se julkaistiin netissä mahdollisesti jo vuonna 2001, viimeistään vuonna 2004. Anti-Defamation Leaguen mukaan Happy Merchant on valkoisen ylivallan kannattajien keskuudessa suosituin antisemitistinen meemi sekä yksi alt-right-piirien suosimien 4chan- ja Gab-alustojen kaikkein suosituimmista meemeistä. Bougas on muissa pilapiirroksissaan pilkannut muun muassa homoseksuaaleja. == Lähteet == == Aiheesta muualla == * Luokka:Yhdysvaltalaiset pilapiirtäjät Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Alt-right Luokka:Valkoinen ylivalta Luokka:Syntymävuosi puuttuu Luokka:Elävät henkilöt
Penttilä-yhtiöt

Penttilä-yhtiöt oli Kotkassa pääkonttoriaan pitänyt, vuoteen 1992 asti toiminut rakennus- ja hotellialan yritysryhmä. Se omisti hotellikiinteistöjä ja harjoitti hotelli- ja ravintolatoimintaa suurimmillaan yhdeksällä paikkakunnalla Suomessa. Hotellit muodostivat ketjun nimeltä Paremman Palvelun Hotellit. Konserniin kuului myös kotkalainen, alun perin Leo Pylkön perustama vaatetustehdas Könsi-Puku. Rakennus-Penttilä Oy teki asuntotuotantoa ainakin Porvoon seudulla. 1980-luvun lopulla Penttilä-yhtiöt remontoi Helsingin Vanhalle Polille Lord Hotelin, avasi Porvooseen hotelli Sparren, rakensi hotelli Waltikan Valkeakoskelle ja hotelli Kumpelin Heinolaan ja kaavaili rantahotelleja myös Kotkaan, Lohjalle ja yhdessä ensin Nesteen ja sitten Suomen Lääkäriliiton kanssa Sipooseen. Yritysryhmä kaatui konkursseihin Suomen 1990-luvun alun lamassa. ==Lähteet== Luokka:Entiset suomalaiset rakennusyritykset Luokka:Matkailualan yritykset Luokka:Entiset suomalaiset vaatetusalan yritykset
Vertrieu

Vertrieu on kunta itäisessä Ranskassa Isèren departementissa Auvergne-Rhône- Alpesin alueella. Se sijaitsee Rhônejoen varrella, noin 50 kilometriä Lyonin kaupungista itään. Vertrieussa on kaksi linnaa. Vanha linna on 1200-luvulla rakennettu linnoitettu talo. Sen rakennutti Dauphinén hallitsijat, jotka olivat tuolloin sodassa Savoijin kanssa. Sota kesti 70 vuotta, ja tuona aikana rakennettiin useita vastaavia linnoitettuja taloja Balcons du Dauphinén alueelle. Vuonna 1349 Dauphinésta tuli osa Ranskan kuningaskuntaa. Samaan aikaan (1346-1353) musta surma levisi Euroopassa tappaen lähes puolet sen väestöstä. Vuonna 1355 Ranskan kuningas Juhana II ja Savoijin kreivi Amadeus VI allekirjoittivat Pariisin rauhansopimuksen, joka määritteli rajat uudelleen. Tämän jälkeen linnan oli puolustettava Ranskan kuningaskuntaa. Vanha linna on kunnostettu asuttavaksi. Uusi linna rakennettiin korvaamaan vanha linna 1600-luvun puolivälissä. Sen rakennutti Vertrieun herra La Poype aatelisasunnoksi. Linna rakennettiin uudelleen 1700- ja 1800-luvuilla. Linnan puisto ja sen ranskalainen puutarha ovat avoinna vierailijoille maksutta. ==Lähteet== ==Aiheesta muualla== Luokka:Isèren kunnat
La Roche-Vineuse

La Roche-Vineuse on kunta Ranskassa Saône-et-Loiren departementissa Bourgogne- Franche-Comtén alueella. Se sijaitsee noin 10 kilometriä Mâconin kaupungista länteen. Kunnan alueella on viljelty viiniköynnöksiä satojen vuosien ajan. Nykyään siellä on 15 viinitilaa, joilla on yhteensä noin 200 hehtaaria viiniköynnöksiä. Se on noin puolet 1900-luvun alun viljelyalasta. Nykyinen tuotantomäärä tiloilla on noin 1 500 000 viinipulloa. Château de la Greffière -viinitilalla on viinimuseo, jossa voi tutustua 1900-luvun alun viinintuotantoon. ==Lähteet== ==Aiheesta muualla== Luokka:Saône-et-Loiren kunnat
Manuel Ferreira

Manuel Ferreira (22. lokakuuta 1905 Trenque Lauquen, Buenos Airesin maakunta, Argentiina – 29. heinäkuuta 1983) oli argentiinalainen jalkapalloilija, pelipaikaltaan keskushyökkääjä. Ferreira edusti Estudiantes La Plataa 1924–1933, River Platea 1933–1935 ja uudestaan La Plataa 1935–1937. Hän edusti Argentiinan maajoukkuetta 21 ottelussa, joissa hän teki 11 maalia. Hän voitti Copa Américan kausilla 1926–1927 ja 1928–1929 ja teki niissä yhteenä 5 maalia. Hän kuului joukkueen kokoonpanoon vuoden 1930 maailmanmestaruuskilpailuissa ja kesäolympialaisissa 1928, jossa hän teki 6 maalia. == Lähteet == Luokka:Argentiinalaiset jalkapalloilijat Luokka:Vuonna 1905 syntyneet Luokka:Vuonna 1983 kuolleet
Milly-Lamartine

Milly-Lamartine on kunta Ranskassa Saône-et-Loiren departementissa Bourgogne- Franche-Comtén alueella. Se sijaitsee noin 12 kilometriä Mâconin kaupungista länteen. Kunnan tunnetuin rakennus on Château de Milly, joka tunnetaan myös nimellä Maison de Lamartine. Talossa kirjailija Alphonse de Lamartine vietti lapsuutensa. Saint-Jacques-le-Majeurin kirkko on rakennettu 1100-luvulla, ja sen kellotorni on rakennettu uudelleen 1200-luvulla. Kirkko luokiteltiin historialliseksi muistomerkiksi vuonna 1913 Alphonse de Lamartinen kunniaksi. ==Lähteet== ==Aiheesta muualla== Luokka:Saône-et-Loiren kunnat
Ramón Muttis

thumb|Ramón Muttis Ramón Muttis (12. maaliskuuta 1899 Buenos Aires, Argentiina – 12. tammikuuta 1955) oli argentiinalainen jalkapalloilija, pelipaikaltaan keskuspuolustaja. Muttis voitti Primera Divisiónin viisi kertaa Boca Juniorsin kanssa vuosina 1923, 1924, 1926, 1930 ja 1931. Lisäksi hän edusti urallaan Atlantaa, Argentinos Juniorsia ja Almagroa. Muttis pelasi Argentiinan maajoukkueessa yhteensä 11 ottelua ja voitti Copa Américan kaudella 1924–1925. Hän kuului joukkueen kokoonpanoon vuoden 1930 maailmanmestaruuskilpailuissa, jossa hän pelasi yhdessä ottelussa. == Lähteet == Luokka:Argentiinalaiset jalkapalloilijat Luokka:Vuonna 1899 syntyneet Luokka:Vuonna 1955 kuolleet
Rodolfo Orlandini

Rodolfo Orlandini (1. tammikuuta 1905 Buenos Aires, Argentiina – 24. joulukuuta 1990) oli argentiinalainen jalkapalloilija, pelipaikaltaan keskikenttäpelaaja. Hänellä oli myös Italian kansalaisuus. Orlandini edusti Genoaa 1931–1936 ja voitti joukkueen kanssa Serie A:n kaudella 1934–1935. Lisäksi hän edusti OGC Niceä 1936–1938. Orlandini debytoi Argentiinan A-maajoukkueessa heinäkuussa 1930 ja voitti joukkueessa Copa Américan kaudella 1928–1929 pelattuaan ottelun. Hän kuului joukkueen kokoonpanoon myös vuoden 1930 maailmanmestaruuskilpailuissa ja kesäolympialaisissa 1928. == Lähteet == Luokka:Argentiinalaiset jalkapalloilijat Luokka:Italialaiset jalkapalloilijat Luokka:Vuonna 1905 syntyneet Luokka:Vuonna 1990 kuolleet
Feidías Panagiótou

Feidías Panagiótou (, s. 10. huhtikuuta 2000 Méniko) on kyproslainen tubettaja ja poliitikko, joka valittiin Euroopan parlamentin jäseneksi vuoden 2024 europarlamenttivaaleissa. == Aiheesta muualla == Luokka:Elävät henkilöt Luokka:Kyproslaiset europarlamentaarikot Luokka:Tubettajat Luokka:Vuonna 2000 syntyneet
Fernando Paternoster

Fernando Paternoster (24. toukokuuta 1903 Pehuajó, Buenos Airesin maakunta, Argentiina – 6. kesäkuuta 1967) oli argentiinalainen jalkapalloilija, pelipaikaltaan vasen laitapuolustaja. Hänellä oli myös Italian kansalaisuus. Paternoster edusti urallaan muiden muassa Atlantaa, Racing Clubia ja Argentinos Juniorsia. Hän pelasi Argentiinan A-maajoukkueessa yhteensä 16 ottelua ja voitti Copa Américan kaudella 1928–1929 pelattuaan turnauksessa 3 ottelua. Hän kuului joukkueen kokoonpanoon myös vuoden 1930 maailmanmestaruuskilpailuissa, jossa hän pelasi 4 ottelua sekä kesäolympialaisssa 1928, jossa hän pelasi 5 ottelua. == Lähteet == Luokka:Argentiinalaiset jalkapalloilijat Luokka:Vuonna 1903 syntyneet Luokka:Vuonna 1967 kuolleet
Natalio Perinetti

Natalio Perinetti (28. joulukuuta 1900 Remedios de Escalada, Buenos Airesin maakunta, Argentiina – 24. toukokuuta 1985) oli argentiinalainen jalkapalloilija, pelipaikaltaan oikea laitahyökkääjä. Perinetti pelasi 17 edustusvuoden ajan Racing Clubissa ja voitti joukkueen kanssa viidesti Primera Divisiónin vuosina 1917, 1918, 1919, 1921 ja 1925. Lisäksi hän edusti vuoden ajan River Platea. Perinetti debytoi Argentiinan A-maajoukkueessa heinäkuussa 1930 ja pelasi joukkueessa yhteensä 6 ottelua. Hän oli mukana voittamassa Copa Américaa kaudella 1928–1929. Hän kuului joukkueen kokoonpanoon vuoden 1930 maailmanmestaruuskilpailuissa, jossa hän pelasi ottelun. == Lähteet == Luokka:Argentiinalaiset jalkapalloilijat Luokka:Vuonna 1900 syntyneet Luokka:Vuonna 1985 kuolleet
Kampelaiset

Kampelaiset (Poecilopsettidae) on kampelakaloihin kuuluva kalaheimo. Lajeja tavataan kakista valtameristä lauhkeilta ja lämpimiltä alueilta. Heimon lajit on aiemmin luokiteltu kuuluviksi oikeasilmäkampeloihin. == Lajit ja anatomia == Kampelaisiin kuuluu kolme sukua ja noin 20 lajia. Heimon lajit kasvavat yleensä 18–30 cm pitkiksi. Ruumiinrakenteeltaan kampelaiset ovat soikeita ja litteitä. Kalojen silmät ovat oikealla kyljellä. Suu on pieni ja usein vino. Vasemman kyljen rintaevä on osalla lajeista alkeellinen. Kampelaiset ovat väriltään ruskeita. == Levinneisyys ja elintavat == Kampelaisia tavataan lauhkeissa ja lämpimissä vesissä Atlantissa, Intian valtameressä ja Tyynessämeressä. Heimon lajit elävät pehmeällä pohjalla aina 1 600 metrin syvyyteen asti. ==Lähteet== Luokka:Kampelakalat
Edmundo Piaggio

Edmundo Piaggio (3. lokakuuta 1905 Lanús, Buenos Airesin maakunta, Argentiina – 27. heinäkuuta 1975) oli argentiinalainen jalkapalloilija, pelipaikaltaan puolustaja. Piaggio edusti Lanúsia ensin 1927–1932, Boca Juniorsia 1932–1935 ja Lanúsia uudestaan 1935–1936. Hän edusti Argentiinan A-maajoukkuetta vuoden 1930 maailmanmestaruuskilpailuissa ja voitti Copa Américan kaudella 1928–1929. == Lähteet == Luokka:Argentiinalaiset jalkapalloilijat Luokka:Vuonna 1905 syntyneet Luokka:Vuonna 1975 kuolleet
Pohjois-Arabian apostolinen vikariaatti

Pohjois-Arabian apostolinen vikariaatti on katolinen hiippakunta Bahrainissa, Kuwaitissa, Qatarissa ja Saudi-Arabiassa. Sen keskuspaikka on Bahrainissa. ==Historia== Hiippakunta perustettiin alun perin Kuwaitin apostolisena prefektuurina 29. kesäkuuta 1953 erottamalla se Arabian apostolisesta vikariaatista. 2. joulukuuta 1954 se korotettiin Kuwaitin apostoliseksi vikariaatiksi. 31. toukokuuta 2011 nimi muutettiin Pohjois-Arabian apostoliseksi vikariaatiksi. Vuonna 2022 hiippakuntaan kuului 11 seurakuntaa, joissa oli yhteensä 2 722 750 jäsentä. Nämä muodostivat 6,3% hiippakunnan alueen väestöstä. ==Lähteet== == Katso myös == Luokka:Katolisen kirkon hiippakunnat Luokka:Saudi-Arabia Luokka:Kuwait Luokka:Bahrain Luokka:Qatar
Alejandro Scopelli

Alejandro Scopelli (12. toukokuuta 1908 La Plata, Buenos Airesin maakunta, Argentiina – 23. lokakuuta 1987) oli argentiinalainen jalkapalloilija ja valmentaja. Pelipaikaltaan hän oli hyökkääjä. Hänellä oli myös Italian kansalaisuus. Scopelli edusti pelaajaurallaan muiden muassa AS Romaa, Racing Clubia ja Benficaa. Hän pelasi yhteensä 63 Serie A -ottelua, joissa hän teki 24 maalia. Argentiinan A-maajoukkueessa Scopelli debytoi heinäkuussa 1930 ja teki joukkueessa 4 maalia pelattuaan 8 ottelua. Italian A-maajoukkueessa hän taas debytoi helmikuussa 1935 ja pelasi joukkueessa ottelun. Hän voitti Argentiinan kanssa Copa Américan kaudella 1936–1937 ja oli joukkueen kokoonpanossa vuoden 1930 maailmanmestaruuskilpailuissa. Valmentajana Scopelli saavutti kahdesti Messukaupunkien cupin voiton Valencian kanssa, jota hän valmensi 28 ottelussa. Hän voitti myös Copa MX:n kahdesti kausina 1963–1964 ja 1964–1965 valmennettuaan Club Américaa. Lisäksi hän voitti Chilen mestaruuden kaudella 1966–1967 valmennettuaan CF Universidad de Chileä. Valmentajana hän edusti myös monia muita joukkueita, kuten Granadaa, Celta Vigoa ja Sportingia. == Lähteet == Luokka:Argentiinalaiset jalkapalloilijat Luokka:Italialaiset jalkapalloilijat Luokka:Argentiinalaiset jalkapallovalmentajat Luokka:Italialaiset jalkapallovalmentajat Luokka:Vuonna 1908 syntyneet Luokka:Vuonna 1987 kuolleet
Carlos Spadaro

Carlos Spadaro (5. helmikuuta 1902 Lanús, Buenos Airesin maakunta, Argentiina – 15. marraskuuta 1985) oli argentiinalainen jalkapalloilija, pelipaikaltaan vasen laitahyökkääjä. Spadaro edusti urallaan kahdeksan edustusvuoden ajan Lanúsia. Hän debytoi Argentiinan A-maajoukkueessa heinäkuussa 1930 ja kuului joukkueen kokoonpanoon vuoden 1930 maailmanmestaruuskilpailuissa pelaten ottelun. == Lähteet == Luokka:Argentiinalaiset jalkapalloilijat Luokka:Vuonna 1902 syntyneet Luokka:Vuonna 1985 kuolleet
Pedro Arico Suárez

Pedro Arico Suárez (5. kesäkuuta 1908 Santa Brígida, Las Palmas – 18. huhtikuuta 1979 oli argentiinalainen jalkapalloilija, pelipaikaltaan puolustava keskikenttäpelaaja. Hänellä oli myös Espanjan kansalaisuus. Suárez edusti urallaan 12 edustusvuoden ajan Boca Juniorsia ja voitti joukkueessa viidesti Primera Divisiónin vuosina 1930, 1931, 1934, 1935 ja 1940. Hän pelasi Argentiinan A-maajoukkueessa yhteensä 12 ottelua ja kuului joukkueen kokoonpanoon vuoden 1930 maailmanmestaruuskilpailuissa. == Lähteet == Luokka:Argentiinalaiset jalkapalloilijat Luokka:Vuonna 1908 syntyneet Luokka:Vuonna 1979 kuolleet
Adolfo Zumelzú

Adolfo Zumelzú (5. tammikuuta 1902 Buenos Aires, Argentiina – 29. maaliskuuta 1973) oli argentiinalainen jalkapalloilija, pelipaikaltaan puolustava keskikenttäpelaaja. Zumelzú edusti urallaan muun muassa Racing Clubia ja Tigreä. Hän debytoi Argentiinan A-maajoukkueessa 1930 ja teki joukkueessa 3 maalia pelattuaan 13 ottelua. Hän voitti Copa Américan kahdesti kausina 1926–1927 ja 1928–1929. Hän kuului joukkueen kokoonpanoon vuoden 1930 maailmanmestaruuskilpailuissa ja teki 2 maalia sekä osallistui kesäolympialaisiin 1928. == Lähteet == Luokka:Argentiinalaiset jalkapalloilijat Luokka:Vuonna 1902 syntyneet Luokka:Vuonna 1973 kuolleet
Ferdinand Adams

Ferdinand Adams (3. toukokuuta 1903 Berchem, Belgia – 25. joulukuuta 1985) oli belgialainen jalkapalloilija, pelipaikaltaan keskushyökkääjä. Adams edusti koko ammattilaisuransa RSC Anderlechtia ja debytoi Belgian maajoukkueessa lokakuussa 1924. Hän teki maajoukkueessa yhteensä 9 maalia pelattuaan 21 ottelua sekä kuului joukkueen kokoonpanoon vuoden 1930 maailmanmestaruuskilpailuissa tehden 2 maalia. == Lähteet == Luokka:Belgialaiset jalkapalloilijat Luokka:Vuonna 1903 syntyneet Luokka:Vuonna 1985 kuolleet
Arnold Badjou

Arnold Badjou (25. kesäkuuta 1909 Laeken, Belgia – 17. syyskuuta 1994) oli belgialainen jalkapallomaalivahti. Hän oli pituudeltaan 174-senttimetrinen. Badjou edusti koko ammattilaisuransa Daring Clubia vuodet 1928–1939. Hän debytoi Belgian A-maajoukkueessa huhtikuussa 1930 ja pelasi joukkuessa yhteensä 34 ottelua. Hän kuului joukkueen kokoonpanoon vuoden 1930 maailmanmestaruuskilpailuissa. == Lähteet == Luokka:Belgialaiset jalkapallomaalivahdit Luokka:Vuonna 1909 syntyneet Luokka:Vuonna 1994 kuolleet
Graeme Sharp

Graeme Sharp (s. 16. lokakuuta 1960 Glasgow, Skotlanti) on skotlantilainen, vuosina 1980–1998 aktiviisesti pelannut jalkapalloilija ja nykyinen valmentaja. Hänen pelipaikkansa oli keskushyökkääjä. Sharp pelasi 1980–1991 Evertonissa, johon hän siirtyi 200 000 euron siirtosummalla Dumbartonista. Evertonin kanssa hän voitti FA Cupin vuonna 1984, Englannin Valioliigan kausina 1984–1985 ja 1986–1987, FA Community Shieldin kausina 1984–1985, 1985–1986, 1986–1987 ja 1987–1988 sekä Cup-voittajien cupin kaudella 1984–1985. Hän pelasi yhteensä 506 liigaottelua, joissa hän teki 168 maalia ja syötti 22 kertaa. Englannin valioliigassa hän pelasi 55 ottelua ja teki niissä 16 maalia. Evertonin lisäksi Sharp edusti Oldham Athleticia ja Bangor Cityä. Sharp debytoi Skotlannin A-maajoukkueessa toukokuussa 1985 ja teki joukkuessa 1 maalin pelattuaan 12 ottelua. Hän kuului joukkueen kokoonpanoon vuoden 1986 maailmanmestaruuskilpailuissa. Sharp valmensi Oldham Athleticia 37 ottelussa ja myöhemmin Bangor Cityä 2 ottelussa. Viimeisimpänä hän toimi Evertonin johtajana. == Lähteet == Luokka:Skotlantilaiset jalkapalloilijat Luokka:Skotlantilaiset jalkapallovalmentajat Luokka:Vuonna 1960 syntyneet Luokka:Elävät henkilöt
Pen Cayetano

Pen Cayetano MBE (s. 1954 Dangriga) on belizeläinen taidemaalari, laulaja- lauluntekijä, lyömäsoittaja ja kitaristi.Pen Cayetano Belizean Artists, viitattu 12.7.2024 Cayetanolla oli tärkeä rooli punta rock -musiikkityylin kehityksessä.The Cayetano Gallery Saatchi Art, viitattu 12.7.2024 Hän on herättänyt uutta mielenkiintoa garifunien musiikkiperinteitä kohtaan. Vuosina 1990–2009 Cayetano asui perheineen Saksassa. Samalla hän osallistui teoksillaan säännöllisesti kansainvälisiin taidenäyttelyihin. Palattuaan Dangrigaan Cayetano avasi vaimonsa, taiteilija Ingrid Cayetanon kanssa uuden studion heinäkuussa 2009. Vuonna 2013 hän sai Brittiläisen imperiumin ritarikunnan jäsenen arvon. Cayetanolla on kolme lasta. == Lähteet == Luokka:Belizeläiset taidemaalarit Luokka:Belizeläiset muusikot Luokka:Garifunakansanmusiikki Luokka:Vuonna 1954 syntyneet Luokka:Elävät henkilöt
Ismael Nery

Ismael Nery (9. lokakuuta 1900 Belém – 6. huhtikuuta 1934 Rio de Janeiro) oli brasilialainen taidemaalari, piirtäjä ja runoilija.Ismael Nery La biennale di Venezia, viitattu 12.7.2024 Ismael Nery (1900-1934) Arremate Arte, viitattu 12.7.2024 Nery opiskeli Rio de Janeiron Kansallisessa kuvataidekoulussa. 1920-luvulla hän matkusti kahdesti Eurooppaan, jossa hän omaksui huomattavia vaikutteita aikansa avantgardisteilta. Neryn maalauksissa ovat edustettuina tyypilliset kubismin tunnusmerkit. Nery sairastui 30-vuotiaana tuberkuloosiin.Mateus Nunes, Ismael Nery and Lewis Hammond’s Transatlantic Phantasmagoria Frieze 18.1.2024, viitattu 12.7.2024 Venetsian biennaaliin hänen teoksiaan otettiin ensimmäisen kerran vuonna 2024. == Lähteet == Luokka:Brasilialaiset taidemaalarit Luokka:Brasilialaiset runoilijat Luokka:Vuonna 1900 syntyneet Luokka:Vuonna 1934 kuolleet
Lastenkodinkadun silta

Lastenkodinkadun silta on rakenteilla oleva jalankulun ja pyöräilyn silta Helsingin Kampissa. Se johtaa Lastenkodinkadulta Marian uudelle yritysalueelle ylittäen Baanan. Sillan rakennustyöt alkoivat keväällä 2024 ja niiden odotetaan valmistuvan kesällä 2025. == Rakennustyöt == Rakennustöitä edelsi Marian alueella sijaitsevan 1980-luvulla valmistuneen kerrostalon purkaminen. Sillan länsipäähän rakennetaan ramppi alas Baanalle, ja Lastenkodinkadun päässä sijaitsevat pysäköintipaikat muutetaan aukioksi. Baana pysyy avoinna liikenteelle koko rakennustöiden ajan. Sillan ja siihen liittyvän kadunrakentamisen kustannusarvio on noin 1,2 miljoonaa euroa. Sillan urakoitsija E. M. Pekkinen hakeutui konkurssiin syyskuussa 2024, ja se keskeytti rakennustyöt joksikin aikaa. Urakan hoitaa loppuun rakennusyhtiö VM Suomalainen. == Arkkitehtuuri == Sillan leveys yhdistetylle jalankululle ja pyöräilylle on 4,5 metriä ja rampilla 2,9 metriä. Sillan ja rampin päällysmateriaali on asfaltti. Rampin tukimuuri ja sillan maatuki verhoillaan mustalla luonnonkivellä. Sillan kannen rakenne värjätään umbraksi, jotta se sopii yhteen viereisen Love Helsinki -taideteoksen värimaailmaan. == Lähteet == Luokka:Kamppi Luokka:Helsingin kevyen liikenteen sillat Luokka:Rakenteilla olevat rakennukset ja rakennelmat Suomessa
Ismail Gulgee

Ismail Gulgee (; 25. lokakuuta 1926 Karimpura – 16. joulukuuta 2007 Karachi) oli pakistanilainen taidemaalari ja kuvanveistäjä.Ismail Gulgee Artnet, viitattu 12.7.2024 Gulgee kouluttautui insinööriksi. Hän opiskeli Aligarh Muslim Universityssa ja sitten Columbian yliopistossa sekä Harvardin yliopistossa. Hän aloitti maalaamisen ollessaan Yhdysvalloissa. Gulgee maalasi urallaan muun muassa henkilöiden muotokuvia ja hevosia esittäneitä teoksia. Lisäksi hän teki teoksia, jotka pohjautuvat abstraktiin ekspressionismiin ja islamilaiseen kalligrafiaan. Hänen teoksiaan on muun muassa Metropolitan Museum of Artin kokoelmissa New Yorkissa ja Faisalin moskeijassa Islamabadissa. Gulgee sai työstään monia kansallisia ja kansainvälisiä palkintoja. Hän teki muotokuvia monista merkittävistä henkilöistä, joihin kuuluivat Jimmy Carter, George H. W. Bush, kuningas Hussein, kuningas Faisal, Zulfikar Ali Bhutto ja Mohammad Ajub Khan.Top Pakistani artist 'murdered' BBC 19.12.2007, viitattu 12.7.2024 Gulgee, hänen vaimonsa Zareen ja pariskunnan palvelija Asiya kuolivat henkirikoksen uhreina Karachissa joulukuussa 2007. Pariskunnan ainoa poika, taiteilija Amin Gulgee löysi ruumiit. Toukokuussa 2017 pariskunnan autonkuljettaja Akram Ali ja palvelija Muhammad Anwar tuomittiin murhista ja muista rikoksista elinkautiseen vankeuteen. Syyttäjät pitivät motiivina ryöstöä ja katsoivat pariskunnan kuristetun hengiltä kidutuksen jälkeen. Naispuolisen palvelijan katsottiin tulleen murhatuksi seuraavana päivänä saavuttuaan työpaikalleen.Zubair Ashraf, Gulgee, wife's murderers handed down life imprisonment The Express Tribune 23.5.2017, viitattu 12.7.2024 == Lähteet == Luokka:Pakistanilaiset taidemaalarit Luokka:Henkirikosten uhrit Luokka:Vuonna 1926 syntyneet Luokka:Vuonna 2007 kuolleet
Åmot (Vinje)

Åmot on taajama Vinjen kunnassa Telemarkin läänissä Norjassa ja kuntansa hallinnollinen keskus. Taajaman pinta-ala on 1,1 neliökilometriä ja asukasluku 725 vuonna 2023. Åmot ulottuu pieneltä osin myös Tokken kunnan puolelle; 98,8 prosenttia taajaman asukkaista asuu kuitenkin Åmotin puolella. ==Lähteet== ==Aiheesta muualla== Luokka:Norjan taajamat Luokka:Vinje
Krossen (Vinje)

Krossen on taajama Vinjen kunnassa Telemarkin läänissä Norjassa. Taajaman pinta-ala on 0,9 neliökilometriä ja asukasluku 558 vuonna 2023. ==Lähteet== ==Aiheesta muualla== Luokka:Norjan taajamat Luokka:Vinje
Vinjen kirkko (Vinje)

Vinjen kirkko () on Vinjen kunnassa Telemarkin läänissä Norjasssa sijaitseva puinen ristikirkko vuodelta 1796. ==Lähteet== ==Aiheesta muualla== Luokka:Norjan puukirkot Luokka:Vinje
Raulandin kirkko

Raulandin kirkko () on Vinjen kunnassa Telemarkin läänissä Norjasssa sijaitseva puinen ristikirkko vuodelta 1803. ==Lähteet== ==Aiheesta muualla== Luokka:Norjan puukirkot Luokka:Vinje
Øyfjellin kirkko

Øyfjellin kirkko () on Vinjen kunnassa Telemarkin läänissä Norjasssa sijaitseva puinen pitkäkirkko vuodelta 1833. ==Lähteet== ==Aiheesta muualla== Luokka:Norjan puukirkot Luokka:Vinje
Neslandin kirkko

Neslandin kirkko () on Vinjen kunnassa Telemarkin läänissä Norjasssa sijaitseva puinen pitkäkirkko vuodelta 1847. ==Lähteet== ==Aiheesta muualla== Luokka:Norjan puukirkot Luokka:Vinje
Grungen kirkko

Grungen kirkko () on Vinjen kunnassa Telemarkin läänissä Norjasssa sijaitseva puinen pitkäkirkko vuodelta 1850. ==Lähteet== ==Aiheesta muualla== Luokka:Norjan puukirkot Luokka:Vinje
Møsstrondin kirkko

Møsstrondin kirkko () on Vinjen kunnassa Telemarkin läänissä Norjasssa sijaitseva puinen pitkäkirkko vuodelta 1923. Rakennus sijaitsee 950 metrin korkeudella merenpinnasta, eli korkeammalla kuin mikään muu Norjan kirkko. ==Lähteet== ==Aiheesta muualla== Luokka:Norjan puukirkot Luokka:Vinje
Sarah Andersen

Sarah C. Andersen (s. 15. kesäkuuta 1992) on yhdysvaltalainen sarjakuvataiteilija ja kuvittaja.Sarah Andersen LibraryThing, viitattu 12.7.2024 Sarah Andersen, The Alt-Right Manipulated My Comic. Then A.I. Claimed It. The New York Times 31.12.2022, viitattu 12.7.2024 Hän aloitti uransa sosiaalisen median alustoilla ja nousi suureen suosioon Facebookissa sekä Instagramissa. Sittemmin hän on julkaissut taidettaan myös kirjoissa.Sarah Andersen Comic Con Baltics, viitattu 12.7.2024 Andersen valmistui Maryland Institute College of Artista Bachelor of Fine Arts -oppiarvolla kuvituksessa vuonna 2014. Hän aloitti osittain omaelämäkerrallisen Sarah's Scribbles -sarjakuvan julkaisun vuonna 2011. Sarjakuva sisältää toksisen maskuliinisuuden satiirista käsittelyä, mutta siinä käsitellään myös muun muassa eksistentiaalisia teemoja, aikuisen vastuuta ja kissojen käyttäytymistä.Cody Copeland, US artist’s mural marred by graffiti in less than a week Mexico News Daily 4.2.2020, viitattu 12.7.2024 Sarjakuvaan on omaksuttu vaikutteita muun muassa Lassista ja Leevistä. Andersen sai ensimmäisellä kirjallaan (Adulthood is a Myth) vuonna 2016 Goodreads Choice Awardin graafisten romaanien ja sarjakuvien kategoriassa. Saman palkinnon hän voitti teoksillaan Big Mushy Happy Lump vuonna 2017 ja Herding Cats vuonna 2018. Andersenin kirja Fangs (2020) pääsi The New York Timesin bestseller-listalle. Teoksen aihe on vampyyrin ja ihmissuden välinen rakkaustarina. Andersen sai teoksesta Eisner-palkintoehdokkuuden.Fangs Simon & Schuster, viitattu 12.7.2024 Andersen on kertonut yllättyneensä sosiaalisessa mediassa alun perin saamansa suosion määrästä. Hän alkoi kuitenkin saada myös kielteistä huomiota. 4chan-alustalla keskustelleet häiriköt alkoivat muunnella hänen töitään kansanmurhaan kannustavaan ja holokaustin kiistävään suuntaan. Vääristellyt kuvat levisivät muun muassa Twitterissä ja Redditissä. Andersen kohtasi lisää häirintää ihmisiltä, jotka luulivat vääristeltyjä kuvia hänen tekemikseen. Hän on myös ollut huolissaan tekoälyn vaikutuksesta taiteeseen. 29\. tammikuuta 2020 Andersen teki Méxicossa Sarah's Scribbles -sarjakuvan päähenkilöä esittävän seinämaalauksen, jonka päälle maalattiin alle viikossa graffiti. == Lähteet == Luokka:Yhdysvaltalaiset sarjakuvantekijät Luokka:Yhdysvaltalaiset kuvittajat Luokka:Vuonna 1992 syntyneet Luokka:Elävät henkilöt
Olav Vesaas

Olav Vesaas (s. 21. joulukuuta 1935 Vinje) on norjalainen toimittaja ja kirjailija. Hän työskenteli NRK:lla vuosina 1968–1998 ja teki erityisesti kirjallisuusaiheisia ohjelmia. Vesaas on myös kirjoittanut elämäkertoja, muun muassa vanhemmistaan Tarjei Vesaassista ja Halldis Moren Vesaasista. ==Lähteet== ==Aiheesta muualla== Luokka:Norjalaiset toimittajat Luokka:Norjalaiset kirjailijat Luokka:Vuonna 1935 syntyneet Luokka:Elävät henkilöt
Sandra Suubi

Sandra Nakitto Suubi (s. 1990 Kampala) on ugandalainen kuvataiteilija ja laulaja.Sandra Suubi Liverpool Biennial, viitattu 12.7.2024 Andrew Kaggwa, Sandra Suubi on balancing art and music The Observer 18.1.2017, viitattu 12.7.2024 Suubi sai Makereren yliopistosta taiteessa vuonna 2015 kandidaatin ja vuonna 2018 maisterin oppiarvon. Hän on erikoistunut ekotaiteeseen ja kierrättänyt muovia käyttämällä sitä taideteoksissaan, kuten installaatioissaan.Sandra Suubi Music in Africa, viitattu 12.7.2024 Suubi on lisäksi tehnyt veistoksia ja ääniveistoksia. Hän on taiteellaan ottanut kantaa muun muassa naisten elämänkokemuksiin, teollistumiseen, ilmastonmuutokseen ja massatuotantoon. Suubin taideteoksia on ollut näytteillä muun muassa Kampalassa, Dakarissa, Eindhovenissa ja Liverpoolissa. Laulajana Suubi tuli tunnetuksi voitettuaan Airtel Trace Music Star Uganda -laulukilpailun vuonna 2015.Sandra Suubi accorded a master’s degrees from Makerere Uganda Christian News 19.1.2018, viitattu 12.7.2024 Hänen musiikkiaan on kuvailtu gospeliksi ja afropopiksi. Vuonna 2016 hän sai parhaan uuden naisartistin palkinnon Victoria Gospel Academylta. Suubi julkaisi kaksi ensimmäistä singleään vuonna 2016. Sekä "Togwamu Suubi" että "Nsiimye" olivat Ugandassa hittejä. Ensin mainittua käytettiin vuoden 2018 elokuvassa Veronica's Wish. Suubin ensimmäinen EP-julkaisu Anthem of Life julkaistiin 4. toukokuuta 2018. Hän on muusikkona saanut suosiota myös Keniassa. == Lähteet == Luokka:Ugandalaiset kuvataiteilijat Luokka:Ugandalaiset muusikot Luokka:Vuonna 1990 syntyneet Luokka:Elävät henkilöt
AES (täsmennyssivu)

AES voi tarkoittaa seuraavia: * AES, standardoitu salausmenetelmä * atomiemissiospektrometri * Sahelin liitto * Ålesundin lentoasema, IATA-koodi AES
David Wojnarowicz

David Wojnarowicz (14. syyskuuta 1954 Red Bank, New Jersey – 22. heinäkuuta 1992 New York, New York) oli yhdysvaltalainen monipuolinen taiteilija ja aktivisti.David Wojnarowicz Artnet, viitattu 13.7.2024 Wojnarowicz oli pitkälti itseoppinut.David Wojnarowicz: History Keeps Me Awake at Night Whitney Museum of American Art, viitattu 13.7.2024 Keskeytettyään koulun hän matkusteli liftaamalla eri puolilla Yhdysvaltoja, kunnes asettui New Yorkiin 1970-luvun loppupuolella ja aloitti toimimisen sen taidepiireissä. Wojnarowicz käytti maalaamista, performanssia, veistoa, valokuvausta, musiikkia, elokuvaa ja kirjoittamista välineinä huomion kiinnittämiseksi kansalaisoikeuksiin ja seksuaalivähemmistöjen asemaan. Hän edusti aikansa East Villagen taiteilijaryhmää, johon kuuluivat hänen lisäkseen muiden muassa Nan Goldin, Kiki Smith ja Peter Hujar. Wojnarowicz ei pyrkinyt luomaan yhtenäistä tyyliä vaan kokeili laajalti erilaisia tekniikoita. Monet Wojnarowiczin kulttuurihankkeet perustuivat hänen ja tapaamiensa henkilöiden todellisiin elämänkokemuksiin. Hän kuvasi teoksissaan myös AIDS-kriisin ja kulttuurisotien vaikutuksia. Hän oli itse HIV-positiivinen 1980-luvulta lähtien ja ajoi voimakkaasti tartunnan saaneiden oikeuksia. Wojnarowiczin teoksia kuuluu muun muassa Whitney Museum of American Artin ja Walker Art Centerin kokoelmiin. Wojnarowicz kuoli 37-vuotiaana AIDS:iin. Yksi hänen tunnetuimmista töistään on mustavalkoinen elokuva A Fire in My Belly. Kun teos oli osana näyttelyä Washington DC:n Smithsonian-instituutissa vuonna 2010, Catholic League keräsi mielenosoituksia museon ulkopuolelle. Tapaus oli jatkoa Yhdysvaltain kulttuurisodille, mutta myös johti Wojnarowiczin elämää ja työtä kohtaan tunnetun mielenkiinnon yleiseen kasvuun. == Lähteet == Luokka:Yhdysvaltalaiset taidemaalarit Luokka:Yhdysvaltalaiset valokuvaajat Luokka:Yhdysvaltalaiset elokuvaohjaajat Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1954 syntyneet Luokka:Vuonna 1992 kuolleet
Lisa Fattah

Lisa Fattah al-Turk (alun perin Marie-Luise Schiek; 1941 Oslo – 1992) oli irakilaistunut taidemaalari.Lisa Fattah (1941-1992) Ibrahimi Collection, viitattu 13.7.2024 Fattah syntyi saksalais-ruotsalaisille vanhemmille Norjassa. Hänen isänsä työskenteli pappina. Opiskellessaan Accademia di Belle Arti di Romassa Fattah tapasi tulevan miehensä, irakilaisen taiteilija Ismail Fattahin.Liam Sibai, Lisa Fattah DAF Beirut, viitattu 13.7.2024 Vuosina 1963–1964 hän täydensi opintojaan San Fernandon kuninkaallisessa kuvataideakatemiassa Madridissa. Fattah muutti miehensä kanssa Irakiin, jossa vietti suurimman osan elämästään. Hänen teoksiaan oli näytteillä muun muassa Bagdadin nykytaiteen kansallismuseossa ja Lontoon irakilaisessa kulttuurikeskuksessa. Suuri osa Fattahin teoksista kuvaa Irakin oloja. Töissä on tuon ajan irakilaiselle taiteelle epätyypillisiä ekspressionistisia piirteitä. Fattah sairasti vuodesta 1990 leukemiaa. Hänen teoksiaan oli näytteillä Darat al Fununissa Jordanian Ammanissa vuonna 1992, mutta hän ei päässyt itse paikalle. Hän kuoli samana vuonna 51-vuotiaana ja tuli haudatuksi Bagdadiin. Fattahilla oli neljä lasta. Vuosina 2008–2011 hänen työnsä kiersi Yhdysvalloissa liikkuvassa näyttelyssä Breaking the Barriers: Female Artists from the Islamic World. == Lähteet == Luokka:Irakilaiset kuvataiteilijat Luokka:Taidemaalarit Luokka:Vuonna 1941 syntyneet Luokka:Vuonna 1992 kuolleet
Paraguayn ralli

Paraguayn ralli on Paraguayssa ajettava rallikilpailu. Kilpailu liittyy rallin MM-sarjaan ensi kertaa kaudella 2025. Kilpailun erikoiskokeet järjestetään Itapúan alueella. Kilpailu perustuu osittain FIA:n hyväksymään kilpailuun Rally Trans Itapúa, joka on ollut CODASUR-sarjan avauskilpailu. MM-sarja on tehnyt sopimuksen usealle vuodelle ja maassa on ennestään merkittävästi Rally2- ja R5-luokkien autoja. == Lähteet == Luokka:Rallin MM-sarjan osakilpailut Luokka:Paraguayn moottoriurheilu
Citic Plaza

Citic Plaza () on Kantonissa Kiinassa sijaitseva 390 metriä korkea pilvenpiirtäjä. Rakennuksessa on 80 maanpäällistä ja kaksi maanalaista kerrosta. Rakentaminen aloitettiin vuonna 1993, ja torni valmistui 1996. Rakennus on toimistokäytössä. == Lähteet == == Aiheesta muualla == Luokka:Kantonin pilvenpiirtäjät Luokka:Kantonin toimistorakennukset
Torttupohja

Torttupohja on torttujen pohja, jonka päälle laitetaan täyte. Kaupoissa myytävät valmiit torttupohjat sisältävät vehnäjauhoja, kananmunaa, sokeria ja glukoosisiirappia. Itse tehtävään perinteiseen torttupohjaan laitetaan vehnäjauhojen, sokerin ja kananmunan lisäksi perunajauhoja ja leivinjauhetta. Tällainen torttupohja muistuttaa sokerikakun pohjaa. Joissakin tapauksissa itse tehtävään torttupohjaan laitetaan fariinisokeria. Joskus se koostuu keksimuruista ja sulatetusta voista. Torttupohja voidaan tehdä erikoisen muotoiseksi, esimerkiksi perhosen muotoiseksi. == Lähteet == Luokka:Leivonta
Best-Rest

Oy Best-Rest Ab oli pietarsaarelainen Palokarin veljesten omistama hotelli- ja kiinteistöyhtiö, joka muodosti 1980-luvulla Suomen suurimman yksityisen hotelliketjun. Ketju työllisti suurimmillaan noin 500 ihmistä. Sen toiminta loppui Suomen 1990-luvun alun lamassa syksyllä 1992, kun päärahoittaja Skop lopetti yhteistyön, haki Best-Restin tytäryhtiöineen konkurssiin yli 300 miljoonan markan veloista ja sai kärsittäväkseen 57 miljoonan markan luottotappiot muiden kaatumiseensa johtaneiden talousvaikeuksien lisäksi. Palokarin veljekset Vesa ja Veli aloittivat hotelliuransa 1970-luvun alussa hotellipoikina Rovaniemen Pohjanhovissa, jossa heidän äitinsä toimi tilausvastaavana ja pääluottamusmiehenä. Vuonna 1973 perhe muutti Raaheen, jossa he alkoivat hoitaa perinteikästä Kauppaklubi-ravintolaa. Pian he luopuivat siitä ja vuokrasivat naapuripitäjä Vihannista hotelli Hermanin tilat. Vesa oli sen ohella töissä Ylivieskassa, ensin Alkossa ja sitten paikallisen osuuskaupan hotelli- ja ravintolatoiminnan vastaavana. Vuonna 1976 liiketoimintaan tuli mukaan myös perheen vanhin poika Esa Palokari. Vuonna 1977 perheyritys sijoitti ensimmäiseen omaan hotelliinsa ostamalla hotelli Poolin Pietarsaaresta. Vesa jäi pois Ylivieskan osuuskaupasta 1980, ja perhe päätti alkaa hankkia omistukseensa Keski- ja Pohjois-Suomen kaupunkihotelleja kiinteistöineen. Vuonna 1989 ostettiin Nilsiän Tahkovuori Oy Lehtimiehiltä ja sen pääomistajalta Urpo Lahtiselta. Vuonna 1983 Palokarin veljekset tuomittiin päiväsakkoihin Pietarsaaressa sijainneen kulttuurihistoriallisesti arvokkaan Fontellin puutalon purkamisesta tulossa olleen suojelupäätöksen alla. Rakennus määrättiin restauroitavaksi, mutta paloi ennen töiden aloittamista. Tilalle nousi uusi, julkisivultaan tarkoin entistä puutaloa muistuttava mutta betonirakenteinen hotelli Fontell. Konkurssiketju alkoi Kuopiosta, jossa Palokarit olivat tehneet vanhasta Kaupunginhotellista uuden Grand Hotelin mutta vaihtaneet sen pian Iso-Valkeiseen. Best-Restin suorassa tai tytäryhtiöiden omistuksessa olivat myös hotellit Fontell ja Pool Pietarsaaressa, hotelli Lakeus Seinäjoella, Juhana Herttua Porissa, Tahkovuori Nilsiässä, Ison-Syötteen hotellikiinteistö Pudasjärvellä ja Tiiranlinna Raahessa, vuoteen 1992 asti myös Kajaanin Kajanus. Best-Rest-ketjuun kuuluivat myös hotelli Polar ja Lapponia Rovaniemellä, Merihovi Kemissä, Tulikettu Sotkamon Vuokatissa, Paljakka Puolangalla ja pari hotellia Ruotsissa. Best- Rest vastasi myös kajaanilaisen Karolineburgin kartanon hotellitoiminnasta. Konkurssien jälkeen Palokarit jatkoivat ainakin Raahen Tiiranlinnan pitoa yhtiönimellä Firerock Ky. Suvun hotelliperinnettä jatkaa myös Vesa Palokarin tytär Hilla-Rina Palokari, jonka Oy Rova-Rest Ab -yrityksen Peerâ Hotels & Cottages -ketjuun kuuluivat 2020-luvun alussa Hotelli Sodankylä, Peurasuvanto Mökit & Camping ja Tietotunturi KeloVilla. Vuonna 2024 ketjun verkkosivulla luetellaan myös Karolineburg ja Kajanus Kajaanista, Budget Hotel Raahe (ent. Tiiranlinna) ja Sodankylän Budget Hotel Karhu. ==Lähteet== Luokka:Entiset suomalaiset kiinteistöalan yritykset Luokka:Hotelliketjut
Suomen Agraaritoimisto

Osakeyhtiö Suomen Agraaritoimisto (Finska Agrarbyrån Aktiebolag) oli Suomessa 1910-luvulla toiminut torppareiden rahoittamista varten perustettu pankin kaltainen yritys. Suomen Hypoteekkiyhdistys perusti Suomen Agraaritoimiston vuonna 1915 ja merkitsi kaikki sen osakkeet. Agraaritoimiston taustalla oli tarve ratkaista torpparikysymys. Tarkoitus oli rahoittaa torppareita, jotta nämä voivat lunastaa torppansa ja palan maata omakseen. Hypoteekkiyhdistys ohjasi pienemmät luoton tarvitsijat Agraaritoimistoon ja keskittyi itse suuriin talonpoikais- ja säätyläistiloihin. Koska pieniä asiakkaita ei ollut tarpeeksi, Agraaritoimisto alkoi luotottaa myös suuria tiloja. Pian huomattiin, ettei Agraaritoimisto vastannut alkuperäistä tarkoitustaan. Suomen Agraaritoimiston osakkeet listattiin Helsingin pörssiin vuonna 1918. Listaus jatkui vuoteen 1920. Tuolloin Agraaritoimiston ja Maanviljelyskonttorin omistajat päättivät perustaa Agraria-nimisen yhtiön jatkamaan perustajiensa liiketoimia. Yhdellä Agraaritoimiston osakkeella sai viisi Agrarian osaketta. Agraaritoimiston osakekirjat leimattiin Agrarian nimellä ja ne muuttuivat näin Agrarian osakekirjoiksi. Agraaritoimiston liiketoiminnot siirtyivät Agrarialle. Agraaritoimisto lakkautettiin vuonna 1923. == Lähteet == Luokka:Entiset suomalaiset pörssiyhtiöt Luokka:Suomen maatalouden historia
Hyydytetty muna

Hyydytetty muna on kananmuna, joka on valmistettu hyydyttämällä. Kun hyydytettyjä munia keitetään, se tapahtuu uppomunan keittämistä muistuttavalla tavalla. Niitä ei kuitenkaan keitetä yhtä paljossa vedessä. Munia ei pidä keittää kovin kovalla lämmöllä. Keitinveteen lisätään etikkaa, joka pitää munaa koossa. Hyydytettyä munaa tarjotaan usein muun ruoan päällä, kuten munanuudelien päällä. Kananmunista voidaan tehdä myös munahyydykettä, joka voidaan maustaa yrteillä. Munaa voidaan hyydyttää myös täytetyissä tomaateissa paistamalla. Ranskassa on tapana syödä hyydytettyjä munia rapukastikkeen ja salaatin kanssa. == Lähteet == Luokka:Munaruoat
Berzé-la-Ville

Berzé-la-Ville on kunta Ranskassa Saône-et-Loiren departementissa Bourgogne- Franche-Comtén alueella. Se sijaitsee noin 13 kilometriä Mâconin kaupungista luoteeseen. Chapelle des Moines, eli munkkien luostari, on peräisin 1000-luvulta. Kappelin perusti Clunyn luostarin apottina vuosina 1049–1109 ollut Hugues de Semur. Ranskan suuren vallankumouksen aikana 1700-luvun lopulla kappeli myytiin yksityiseksi maatilaksi. Vuonna 1887 Berzé-la-Villen seurakunnan pappi Philibert Jolivet havaitsi seinien paksun kalkin alta maalauksia. Kalkin poistaminen paljasti hyvin säilyneitä 1100-luvun freskoja, ja vuonna 1893 kappeli luokiteltiin historialliseksi muistomerkiksi. Toisen maailmansodan jälkeen vuonna 1947 brittiläinen arkeologi Joan Evans osti kappelin ja lahjoitti sen Mâconin akatemialle. ==Lähteet== ==Aiheesta muualla== Luokka:Saône-et-Loiren kunnat
Shemeikka (suku)

Shemeikka on suomenkarjalainen ortodoksinen runonlaulajasuku, tarinan mukaan muuttanut neljättäsataa vuotta sitten Pohjois-Aunuksesta Tolvajärvien ja Loimolanjärven välisille asumattomille maille Korpiselän, Suojärven ja Suistamon pitäjän kulmauksessa. Suvun nimi oli alkujaan Hoškonen, mutta Suomen puolella alettiin sitä sekä sen asuinpaikkaa nimittämään Shemeikaksi paikalle ensiksi saapuneen miehen, Semanan mukaan. Semanalla oli poika Miihkali, jonka pojasta Hilipasta suku jakautui kahteen haaraan, Juakoi ja Iivana Hilipanpojan sukuihin. Myöhemmistä Shemeikoista ovat tunnetuimmat:Tietosanakirja / 8. Ribot-StambulForsström, O. A: Kuwia Raja-Karjalasta. Kansanvalistusseuran toimituksia 91. Helsinki 1895, s. 108-125 *Pedri Shemeikka (k. 1915), Iivana Hilipanpojan sukuhaaraa *Iivana Jehkinpoika Shemeikka (k. 1911), toisen sukuhaaran jäsen ==Lähteet== ==Kirjallisuutta== *Malviniemi, Rauno: Tapion tuvilla : Shemeikkain runonlaulajat ja kanteleensoittajat. Shemeikka-sukuseura 1997 ISBN 952-90-8916-3 ==Aiheesta muualla== *Shemeikka sukuseura Luokka:Suomalaiset suvut Luokka:Luovutettujen alueiden historia Luokka:Runonlaulajat
Agraria

A.B. Agraria O.Y. oli vuosina 1920–1924 toiminut suomalainen pörssiyhtiö. Suomen Agraaritoimiston ja Maanviljelyskonttorin omistajat perustivat Agrarian vuonna 1920 jatkamaan näiden yritysten toimintaa. Toimialana Agrarialla oli ostaa, palstoittaa ja välittää maanviljelystiluksia, omistaa alan yhtiöiden osakkeita, antaa ja välittää lainoja maakiinteistöjen kiinnitystä vastaan sekä harjoittaa maanviljelystuotteiden kauppaa. Agraria ei antanut omia osakekirjoja. Sen sijaan edeltäjäyhtiö Suomen Agraaritoimiston osakekirjat muutettiin Agrarian osakekirjoiksi leimaamalla ne Agrarian nimellä ja viisinkertaisella osakemäärällä. Agrarian osakkeet noteerattiin Helsingin pörssissä vuosina 1920–1924. Osinkoa Agraria ei maksanut. Agraria haki itsensä konkurssiin vuoden 1924 lopussa. == Lähteet == Luokka:Entiset suomalaiset pörssiyhtiöt Luokka:Suomen maatalouden historia
Arsenjev

Arsenjev voi tarkoittaa seuraavia: ;paikkakuntia: * Arsenjev, kaupunki Venäjällä Primorjen aluepiirissä ;henkilöitä: * Juli Arsenjev (1818–1873), venäläinen kuvernööri, salaneuvos ja kamarijunkkari * Nikolai Ivanovitš Arsenjev (1760–1830), venäläinen kuvernööri ja todellinen valtioneuvos * Vladimir Arsenjev (1872–1930), venäläinen tutkimusmatkailija, kirjailija ja upseeri ;muita merkityksiä: * Arsenjevin lentokonetehdas, Arsenjevissa toimiva venäläinen lentokonetehdas.
Taizé (Saône-et-Loire)

Taizé on kunta Ranskassa Saône-et-Loiren departementissa Bourgogne-Franche- Comtén alueella. Se sijaitsee Grosnejoen varrella, noin 34 kilometriä Mâconin kaupungista pohjoiseen. Taizé on pieni kylä kukkulalla, josta on näkymät Grosnejoelle. Kylän vanhat talot ovat ryhmittyneet sen 1100-luvulta peräisin olevan romaanisen Sainte-Marie-Madeleinen kirkon ympärille. Kirkko luokiteltiin historialliseksi muistomerkiksi vuonna 1913. Taizé on maatalouskunta, jonka tärkeimpiä tuotteita ovat marjat, viljat, maito ja juusto. Toisen maailmansodan jälkeen vuonna 1945 kunnassa perustettiin uskonnollinen Taizé-yhteisö. ==Lähteet== ==Aiheesta muualla== Luokka:Saône-et- Loiren kunnat